《重叹》
宋代·董嗣杲

心知天地厌羁留，痴坐忘言不点头。
活脱世间泥塑样，痴贻江表陆沉羞。
思仙廨竹招苍凤，学老溪梅缚翠虬。
岁晚说归何所待，厚颜安足耻时流。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。